Samurai Champloo

Samurai Champloo () – 26 serijų japonų anime, režisuotas „Cowboy Bebop“ autoriaus Shinichiro Watanabe ir prodiusuotas studijos „Manglobe“. Serialo veiksmas vystosi Edo laikotarpyje, kuriame veiksmo, nuotykių ir komedijos elementai susimaišo su šiuolaikiniu gatvės stiliumi. Siužete pastebimi tikri XVII-XIX a. Japonijos faktai, realios istorinės asmenybės, bet į siužetą įpinamos ir tokios tam laikmečiui nebūdingos detalės, kaip hiphopas, graffiti, breikas, beisbolas. Anime pavadinimas kilo iš okinavų kalbos žodžio チャンプルー (chanpurū), reiškiančio sumaišymą, suliejimą.

Masaru Gotsubo 2004 m. adaptavo „Samurai Champloo“ į manga, kuri pirmiausia buvo išleista žurnale „Shōnen Ace“. 2006 m. balandžio 11 d. buvo išleistas PlayStation 2 konsolei skirtas videožaidimas „Samurai Champloo: Sidetracked,“ sukurtas kompanijos „Bandai“ . Žaidimo siužetas neturi nieko bendro su anime siužetu.

 Siužetas 
Fū (jap. 風 Fuu 'vėjas') – užsispyrusi penkiolikmetė samurajų palikuonė, patekusi į skurdą. Ją, dirbančią arbatinės padavėja, užpultą magistrato sūnaus su parankiniais, išgelbsti Mugenas (jap. 無限 Mugen 'begalybė') iš Riūkiū salyno, kurio kovos stilius panašus į breiko šokį, bei roninas (samurajus, netekęs siuzereno) Džinas (jap. 仁 Jin 'geraširdiškumas'). Magistrato sūnus, padegus arbatinę, žūva, o dėl šito neteisingai apkaltinami Fū gelbėtojai. Bet juos, nuteistus mirties bausme, išgelbsti toji pati Fū, už tai paprašiusi padėti jai surasti „samurajų, kuris kvepia saulėgrąžomis“.

 Muzika 
Yra išleisti keturi pilni „Samurai Champloo“ muzikos albumai bei du singlai. Albumai:
 Masta (netaisyklinga anglų kalba, ). Atlieka grupės „Force Of Nature“ ir „Tsutchie“.
 Playlist (). Visas dainas atlieka „Tsutchie“.
 Departure (). Atlieka Nujabes, Shing02, Fat Jon ir MINMI. Pirmoji daina albume „Battlecry“ (), kurią atlieka Nujabes bei Shing02 yra anime įžanginė daina, o paskutinė, „Shiki no Uta“ (jap. 四季ノ唄, 'keturių sezonų daina'), – daugumos serijų baigiamoji.
 Impression (). Dainas atlieka „Force Of Nature“, Nujabes, Fat Jon bei MINMI.

 Serijos 
Serijos nuo pirmos iki septynioliktos oficialiai laikomos pirmu sezonu, o nuo aštuonioliktos iki dvidešimt šeštos – antru.
 Nr. Pavadinimas japonų kalba Transkripcija Lietuviškas vertimas 1 疾風怒涛 Shippū Dotō Audra ir stresas 2 百鬼夜行 Hyakkiyakō Tikras pragaras 3 以心伝心 其之壱 Ishindenshin sono ichi Nebylus supratimas 1 4 以心伝心 其之弐 Ishindenshin sono ni Nebylus supratimas 2 5 馬耳東風 Bajitōfū Absoliutus abejingumas 6 赤毛異人 Akage Ijin Raudonplaukis svetimšalis 7 四面楚歌 Shimensoka Apsuptas iš visų pusių 8 唯我独尊 Yuigadokuson Tuštybė 9 魑魅魍魎 Chimimōryō Blogosios kalnų ir upelių dvasios 10 以毒制毒 Idoku Seidoku Nuodais prieš nuodus 11 堕落天使 Daraku Tenshi Puolęs angelas 12 温故知新 Onkochishin Mokymasis iš praeities 13 暗夜行路 其之壱 Anya Kōro sono ichi Tamsiosios nakties kelias 1 14 暗夜行路 其之弐 Anya Kōro sono ni Tamsiosios nakties kelias 2 15 徹頭徹尾 Tettōtetsubi Kruopščiai 16 酔生夢死 ひと夢 Suiseimushi hito yume Gyvenimas dykaduoniaujant. Pirmas posmas 17 酔生夢死 ふた夢 Suiseimushi futa yume Gyvenimas dykaduoniaujant. Antras posmas 18 文武両道 Bunburyōdō Literatūros ir karo menas 19 因果応報 Ingaōhō Likimas ir atpildas 20 悲歌慷慨 其之壱 Hikakōgai sono ichi Kilnioji elegija 1 21 悲歌慷慨 其之弐 Hikakōgai sono ni Kilnioji elegija 2 22 怒髪衝天 Dohatsu Shōten Buvimas tarp kylančio įniršio 23 一球入魂 Ichikyū Jikkon Širdį ir sielą į kamuoliuką 24 生死流転 其之壱 Seishi Ruten sono ichi Prisikėlimų ratas 1 25 生死流転 其之弐 Seishi Ruten sono ni Prisikėlimų ratas 2 26 生死流転 其之参 Seishi Ruten sono san Prisikėlimų ratas 3

 Nuorodos 
  (anime)
  (manga)

Kategorija:Anime
Kategorija:Manga